

**ΕΛΛΗΝΙΚΗ ΔΗΜΟΚΡΑΤΙΑ Ξάνθη, 8 Αυγούστου 2025**

**ΝΟΜΟΣ ΞΑΝΘΗΣ Αριθ. Πρωτ.: 21734**

**ΔΗΜΟΣ ΞΑΝΘΗΣ**

**ΠΡΟΚΗΡΥΞΗ ΑΝΟΙΚΤΟΥ ΔΙΑΓΩΝΙΣΜΟΥ**

**«Προμήθεια εξοπλισμού καταφυγίου αδέσποτων ζώων Δήμου Ξάνθης»**

**Ο Αντιδήμαρχος Ξάνθης**

Προκηρύσσει ηλεκτρονικό ανοικτό διαγωνισμό με σφραγισμένες προσφορές για την ανάδειξη αναδόχου εκτέλεσης της προμήθειας με τίτλο: **«Προμήθεια εξοπλισμού καταφυγίου αδέσποτων ζώων Δήμου Ξάνθης»**, προϋπολογισμού εκατόν πενήντα χιλιάδων εκατόν εννέα ευρώ και δεκαεννιά λεπτών του ευρώ (150.109,19 €) με το Φ.Π.Α.

**1. Αναθέτουσα Αρχή - Στοιχεία επικοινωνίας:**

Αναθέτουσα αρχή: Δήμος Ξάνθης

Είδος αναθέτουσας αρχής: Ο.Τ.Α.

Οδός: Πλατεία Δημοκρατίας

Ταχ. Κωδ.: 67132

Τηλ.: (25410) 23335-72241-83240-83241

E-mail: [kiriakos.peponidis@cityofxanthi.gr](mailto:kiriakos.peponidis@cityofxanthi.gr), [marioulis@cityofxanthi.gr](mailto:marioulis@cityofxanthi.gr)

Ιστοσελίδα: <https://www.cityofxanthi.gr>

**2. Πρόσβαση στα έγγραφα:** Άμεση και δωρεάν πρόσβαση στα έγγραφα της σύμβασης υπάρχει στη διεύθυνση διαδικτύου <https://www.cityofxanthi.gr>. Οι ενδιαφερόμενοι μπορούν επίσης να λάβουν γνώση των εγγράφων της σύμβασης από το γραφείο προμηθειών του Δήμου Ξάνθης, κατά τις εργάσιμες ημέρες και ώρες. Μπορούν επίσης να λάβουν αντίγραφα αυτών με δαπάνες και φροντίδα τους.

**3. Κωδικοί CPV:**

* 33110000-4 {Εξοπλισμός απεικόνισης ιατρικής, οδοντιατρικής και κτηνιατρικής χρήσης}
* 44619300-5 {Κλούβες}
* 45216129-4 {Καταφύγια προστασίας}
* 42513000-5 {Εξοπλισμός ψύξης και κατάψυξης}

**4. Κωδικός NUTS κύριου τόπου παράδοσης της προμήθειας:** EL 512

**5. Περιγραφή της δημόσιας σύμβασης:** Αντικείμενο της σύμβασης είναι προμήθεια εξοπλισμού καταφυγίου αδέσποτων ζώων Δήμου Ξάνθης, προκειμένου να λειτουργήσει πλήρως και ως δημοτικό κτηνιατρείο, καθώς και να αυξηθεί περαιτέρω η δυναμικότητα του, για το λόγο αυτό απαιτείται προμήθεια, που αφορά τόσο στον κτηνιατρικό εξοπλισμό, όσο και στον ηλεκτρικό εξοπλισμό.

Η εγγύηση συμμετοχής ορίζεται με εγγυητική επιστολή από αναγνωρισμένη Τράπεζα, ή γραμμάτιο του Ταμείου Παρακαταθηκών και Δανείων, ποσού δύο χιλιάδων τετρακοσίων είκοσι (2.420,00) ευρώ για το σύνολο της σύμβασης.

Το επιμέρους ποσό εγγυητικής επιστολής συμμετοχής της κάθε ομάδας ανέρχεται κατά περίπτωση ως ακολούθως:

|  |  |  |  |
| --- | --- | --- | --- |
| Ομάδα | Περιγραφή | Προϋπολογισμός  (χωρίς ΦΠΑ) | **Ύψος Εγγυητικής Συμμετοχής** |
| Α | Κτηνιατρικός εξοπλισμός | 86.405,80 € | **1.728,00 €** |
| Β | Ηλεκτρικός εξοπλισμός | 1.537,60 € | **24,00 €** |
| Γ | Εξοπλισμός καταφυγίου | 41.428,40 € | **668,00 €** |
| Σύνολο Ομάδων (χωρίς ΦΠΑ 24%) | | 121.055,80 € | **2.420,00 €** |

**6. Εναλλακτικές προσφορές:** Δεν γίνονται δεκτές εναλλακτικές προσφορές.

**7. Χρόνος παράδοσης προμήθειας:** Η διάρκεια της σύμβασης ορίζεται **έως δύο (2) μήνες** από την υπογραφή της σύμβασης και ανάρτηση της στο ΚΗΜΔΗΣ.

**8. Δικαιούμενοι συμμετοχής**: Γίνονται δεκτοί αναγνωρισμένοι ανάδοχοι του αντικειμένου που δημοπρατείται και που παρέχουν εχέγγυα άρτιας εκτέλεσης, εγγεγραμμένοι στο οικείο επιμελητήριο ή επαγγελματική οργάνωση.

**9. Υποδιαίρεση σε Τμήματα:** Η παρούσα σύμβαση υποδιαιρείται στις κάτωθι τρεις (3) ομάδες:

|  |  |  |
| --- | --- | --- |
| **Ομάδα** | **Περιγραφή** | **Προϋπολογισμός**  **(χωρίς ΦΠΑ) σε €** |
| **Α** | **Κτηνιατρικός εξοπλισμός** | 86.405,80 |
| **Β** | **Ηλεκτρικός εξοπλισμός** | 1.537,60 |
| **Γ** | **Εξοπλισμός καταφυγίου** | 41.428,40 |
| **Σύνολο (χωρίς ΦΠΑ)** | | **121.055,80** |
| **ΦΠΑ 24%** | | **29.053,39** |
| **Γενικό Σύνολο** | | **150.109,19** |

Προσφορές υποβάλλονται **για το σύνολο των ειδών της κάθε ομάδας** του προϋπολογισμού και μπορεί να υποβληθεί προσφορά για μία ή περισσότερες ή και όλες τις ομάδες της με αριθ. **Π6/2025** Μελέτης της Διεύθυνσης Περιβάλλοντος και Ποιότητας Ζωής του Δήμου Ξάνθης.

**10. Κριτήριο ανάθεσης:** η πλέον συμφέρουσα από οικονομική άποψη προσφορά, **βάσει τιμής (τιμή μονάδας σε ευρώ)** για το σύνολο των ειδών του Ενδεικτικού Προϋπολογισμού ανά ομάδα της με Αριθ. **Π6/2025** Μελέτης της Διεύθυνσης Περιβάλλοντος και Ποιότητας Ζωής του Δήμου Ξάνθης.

**11. Παραλαβή προσφορών:** Ο διαγωνισμός (ηλεκτρονική αποσφράγιση προσφορών) θα διενεργηθεί με ηλεκτρονικό τρόπο μέσω της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ) στη διαδικτυακή πύλη www.promitheus.gov.gr του συστήματος, σύμφωνα με τις διατάξεις του Ν.4412/2016, την 2 Σεπτεμβρίου 2025 ημέρα Τρίτη και ώρα 11:00 π.μ. Η ημέρα έναρξης παραλαβής των προσφορών είναι η 12η Αυγούστου 2025 ημέρα Τρίτη και η ώρα έναρξης η 09:00΄. Η ημέρα λήξης παραλαβής προσφορών είναι η **27η Αυγούστου 2025, ημέρα Τετάρτη και η ώρα λήξης 15:00΄**.

**12. Χρόνος ισχύος προσφορών**: δώδεκα (12) μήνες

**13. Γλώσσα σύνταξης προσφορών**: Ελληνική

**14. Χρηματοδότηση:** Η χρηματοδότηση της σύμβασης, ύψους 150.109,19€, θα πραγματοποιηθεί από το πρόγραμμα ΦΙΛΟΔΗΜΟΣ ΙΙ. Η δαπάνη για την σύμβαση βαρύνει την Κ.Α.Ε.: 02.60.7131.01 (σύμφωνα με την με αριθ. 551/02.07.2025 Απόφαση Ανάληψης Υποχρέωσης του Δημάρχου Ξάνθης) σχετική πίστωση του προϋπολογισμού του οικονομικού έτους 2025 του Δήμου Ξάνθης.

**15. Προδικαστικές προσφυγές**: Στοιχεία αρμόδιου φορέα για τις διαδικασίες προσφυγής: Ενιαία Αρχή Δημοσίων Συμβάσεων (ΕΑΔΗΣΥ) *(Πρώην ΑΕΠΠ)*

Διεύθυνση : Λεωφ. Θηβών 198, Αγ. Ιωάννης Ρέντης, κτίριο Κεράνης, Αθήνα

Τηλέφωνο : +30 2132141216

Ε-mail : aepp@aepp-procurement.gr

Διεύθυνση Διαδικτύου : (URL) http ://www.aepp-procurement.gr

Σε περίπτωση προσφυγής κατά πράξης της αναθέτουσας αρχής, ισχύουν οι διατάξεις του Βιβλίου ΙV (άρθρα 345 έως 374) του ν. 4412/2016, και το υπ’ αριθ. 39 Προεδρικό Διάταγμα (Π.Δ) (ΦΕΚ 64/04-05-2017/τεύχος Α) περί «Κανονισμός εξέτασης Προδικαστικών Προσφυγών ενώπιον της Αρχής Εξέτασης Προδικαστικών Προσφυγών(ΑΕΠΠ)»

**16. Δημοσιεύσεις:** Το συνολικό κείμενο της διακήρυξης αναρτάται στο ΚΗΜΔΗΣ (www.promitheus.gov.gr) και στο site του Δήμου <https://www.cityofxanthi.gr>, καθώς και σε δύο (2) ημερήσιες τοπικές εφημερίδες και μια (1) εβδομαδιαία εφημερίδα του νομού.

**Ο Αντιδήμαρχος Ξάνθης**

**Σιαμπάν Χ. Μπαντάκ**